**Møtebok 7 -22, Lykling sokneråd 24.08.22**

**Dag:** ons 24.08.22 , kl 19:00, Lykling kyrkje

**Rådsmedlem som møtte:**

Fridleif Lydersen, Sissel S. Gåsland, Heidi Vold Ådnanes, Linda S. Gunnarsjaa, Elisabeth Bjørnevik, Inger Johanne Sele og Johannes Bernhard Hjelland (1.vara).

Astri L. Sakseide melde forfall.

**Opning:** Inger Johanne Sele les ei salme av Svein Ellingsen: «Hvert blad som tiden vender» ( Gautefall 1983)

**Saksliste:**

**Sak 54-22** **Godkjenning av referat og innkalling**.

godkjent

**Sak 55-22** **Meldingar og skriv**

Referat etter møte i Estlandskomiteen, sjå vedlegg.

Estlands komiteen ønsker å komme på soknerådsmøte for å orientera om arbeidet. Det ser ut til at det skal arrangerast eit felles møte mellom Estlandskomiteen og alle sokneråda.

**Sak** **56-22 Kommunikasjon og ansvarsavklaring.**

Ansvarsområde:

-Linda hentar inn opplysningar om kva som kom inn ved førre offer, slik at dette kan kunngjerast av klokkar i gudstenesta.

- Elisabeth hentar inn opplysningar om dei ulike offerformåla for å kunna gje litt meir utfyllande opplysningar av klokkar under gudstenesta.

- Heidi har ansvar for kontakt/informasjon i TOL-utvalet.

- Astri har ansvar/kontakt med diakonitenesta.

- Inger held kontakt med kantor.

Fridleif har ansvar for gudstenesta og det liturgiske rundt denne.

Me set av nokre minutt på kvart soknerådsmøte og tek ein runde der alle får komme med ny informasjon om sine ansvarsfelt.

**Sak 57-22** **Soknerådsmøte 7.september og 5.oktober - med møte mellom naturlege**

**samarbeidspartar.**

7. sept er diakon, kyrkjelydspedagog og klokkar invitert på soknerådsmøte.

5.oktober vert kantor Øystein Lund Olafsen med på eit møte med soknerådet.

Hausten -22/vår-23 ønsker me kantor Øystein med på fleire arrangement i tillegg til gudstenestene (salmekonsert, julekonsert, konsert med kyrkjemusikk, påskesong m.m.) Viktig med ein god dialog tidleg for å avklara kva me kan få til.

Målet på begge desse møta er å avklara kva arrangement som let seg gjennomføra og etablere ein betre informasjonsflyt med fast/tydeleg ansvarsfordeling.

**Sak 58-22 Temakveldar vår 2023**

19.01 – Tema: Soknekyrkja, sokneband, soknebarn – v/ Berit M. Andersen

Inger held kontakten.

30.03? - Tema: Påskesong?

**Temakveldar hausten 2022**

20. 10 – Salmeønskekveld – kantor Øystein er med.

Temakveldane i september vert flytta til november grunna travelt program i heile prestegjeldet:

10.11 og 24.11 – Lesekveldar: Matteus evangeliet.

**Sak** **59-22 Konfirmantgudsteneste og fest**

Det har komme innspel frå kyrkjelydspedagogane om å endra opplegget rundt konfirmantgudstenesta to veker før konfirmasjonen. Tradisjonelt har dette vore ei gudsteneste der konfirmantane har stilt i konfirmasjonsklede og soknerådet har arrangert fest for konfirmantane med familiar etterpå.

Forslaget frå kyrkjelydspedagogane er å tona det litt ned: at konfirmantgudstenesta vert arrangert som ei kveldsgudsteneste ein kvardag der konfirmantane stiller i vanlege finklede og at feiringa vert kyrkjekaffi med festkaker. Konfirmantane skal mæta tidleg for å øva til gudstenesta og dei kan gjerne få pizza i pausen mellom øving og gudsteneste.

Dette vart prøvd ut i Bremnes sokn i vår (grunna mangel på ledige søndagar) og tilbakemeldingane var gode. konfirmantane syntes det var veldig greitt. Då kan ein kanskje redusera bunadspresset (vert ikkje noko «utstilling» på konfirmantsøndagen) og ein får frigjort søndagar i ei pressa tid. I tillegg signaliserer fleire krinsar at den tradisjonelle konfirmantfesten er eit løft som til tider kan opplevast tungt/vanskeleg å gjennomføra.

Soknerådet vedtek at me går inn for forslaget til kyrkjelydspedagogane og held konfirmantgudsteneste som kveldsgudsteneste ein kvardag – med ekstra god kyrkjekaffi etter gudstenesta.

**Sak** **60-22** **Kanaldagane (2.-4.sep). Gudstenesta 4.september**

Soknerådet må førebu av praktisk arbeid søndag morgon:

* Henta diverse rekvisita frå kyrkja
* Henta/køyra stolar frå bedehus og kjellar
* Pynting
* Vaska bord og stoler etter dansen kvelden før.

**Sak 61-22 Val 2023: Saka er henta frå Ymse på førre møte**

Lage eit orienteringshefte der me viser til verdien av å ha ei levande kyrkje i soknet. Me ønsker å nyttar jubileumsheftet som vart laga i 2012 og legg ved eit lite følgeskriv. Dette ønsker me å få ut til alle husstandane i soknet som invitasjon til temakvelden 19.januar 2023 (jmf. Sak 58-22).

Me set opp ei liste med aktuelle kandidatar til neste soknerådsmøte. Desse ringer me til ei tid etter at infoskrivet har komme ut. I forkant utarbeider me kva som er viktig å informera om når me ringer.

**Sak 62-22 Ymse**

* Melding om varmepumpene er sendt til kyrkjeverje.
* Tur med dykkarklubben for konfirmantar: Det viser seg at det er vanskeleg å få med nok leiarar på oppsett dato 17.sept. Me høyrer med dykkarklubben om turen kan utsetjast til søndag 25.sept.

**Referent: Sissel S. Gåsland**

**\*Neste soknerådsmøte onsdag 07.09.22 kl 1900**

**\*Ord til opning på neste møte: Fridleif**